РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

17. oктобар 2022. годне

Б е о г р а д

ПРЕДСЕДНИКУ

НАРОДНE СКУПШТИНE

 Одбор за правосуђе, државну управу и локалну самоуправу, на Другој седници одржаној 17. октобра 2022. године, размотрио је Одлуку Високог савета судства, број: 116-04-00054/2022-01 од 17. марта 2022. године (заведену у Народној скупштини 08. августа 2022. године под 01 Број: 118-1484/22), којом се усвајапредлог Дисциплинске комисије Високог савета судства, као овлашћеног предлагача за покретање поступка за утврђивање разлога за разрешење председника суда и утврђује постојања разлога за разрешење председника Основног суда у Бечеју због тешког дисциплинског прекршаја у вршењу функције председника суда из члана 90. став 2. Закона о судијама, у вези са дисциплинским прекршајем неоправдане измене годишњег распореда судијских послова у суду и повреде принципа случајног судије супротно закону из члана 90. став 1. алинеја 17) Закона о судијама и дисциплинског прекршаја кршење одредаба Етичког кодекса у већој мери из члана 90. став 1. алинеја 18) Закона о судијама, у вези са тачкама 4.1. и 7.1. Етичког кодскса, те предлаже Народној скупштини да разреши Горана Чимбуровића функције председника Основног суда у Бечеју.

Седници Одбора је, као представница Високог савета судства присуствовала судија Гордана Вељовић, члан Високог савета судства из реда судија.

Одбор је утврдио Предлог одлуке о разрешењу функције председника Основног суда у Бечеју.

 За представника Одбора на седници Народне скупштине одређен је Владимир Ђукановић, председник Одбора.

 ПРЕДСЕДНИК

 Владимир Ђукановић

 П Р Е Д Л О Г

На основу члана 75. став 1. и члана 77. Закона о судијама („Службени гласник РС“, бр. 116/08, 58/09 - УС, 104/09, 101/10, 8/12 - УС, 121/12, 124/12 - УС, 101/13, 108/13 - др. закон, 111/14 - УС, 117/14, 40/15, 63/2015 - одлука УС, 106/2015, 63/2016 - одлука УС, 47/2017 и 76/2021) и члана 8. став 1. Закона о Народној скупштини („Службени гласник РС“, број 9/10),

 Народна скупштина Републике Србије, на \_\_\_\_\_ седници \_\_\_\_\_\_\_\_\_\_\_\_\_\_\_\_\_\_\_

одржаној \_\_\_\_\_\_\_\_\_\_\_\_\_ 2022. године, донела је

О Д Л У К У

о разрешењу функције председника Основног суда у Бечеју

I

 Горан Чимбуровић, председник Основног суда у Бечеју, разрешава се функције председника суда због тешког дисциплинског прекршаја у вршењу функције председника суда и дисциплинског прекршаја кршење одредаба Етичког кодекса у већој мери.

II

 Ову одлуку објавити у „Службеном гласнику Републике Србије“.

РС број \_\_\_\_\_\_\_\_\_\_\_\_\_

У Београду, \_\_\_\_\_\_\_\_\_\_\_\_ 2022. године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 др Владимир Орлић

О б р а з л о ж е њ е

 Чланом 52. ст. 1. и 2. Закона о уређењу судова („Службени гласник РС“, бр. 116/08, 104/09, 101/10, 31/11 - др. закон, 78/11, 101/11, 101/13, 40/15 - др. закон, 13/2016, 108/2016, 113/2017, 65/2018 - одлука УС, 87/2018 и 88/2018 - одлука УС) утврђено је да председник суда представља суд, руководи судском управом и одговоран је за правилан и благовремен рад суда, као и да обезбеђује законитост, ред и тачност у суду, налаже отклањање неправилности и спречава одуговлачење у раду, одређује браниоце по службеној дужности по азбучном реду са листе адвоката које доставља адвокатска комора, стара се о одржавању независности судија и угледу суда и врши друге послове одређене законом и Судским пословником.

Чланом 75. став 1. Закона о судијама („Службени гласник РС“, бр. 116/08, 58/09 - УС, 104/09, 101/10, 8/12 - УС, 121/12, 124/12 - УС, 101/13, 108/13 - др. закон, 111/14 - УС, 117/14, 40/15, 63/15 - др. пропис,63/2015 - одлука УС, 106/2015, 63/2016 - одлука УС, 47/2017 и 76/2021), утврђено је да се председник суда разрешава те функције због кршења обавеза установљених прописима за обављање послова судске управе, нарушавања начела независности судије, поступања супротно прописима о додељивању предмета, одступања од прописа којим се уређује годишњи распоред судија, тешког дисциплинског прекршаја у вршењу функције председника суда или нестручног вршења функције председника суда. Чланом 76. ст. 2. и 3. утврђено је да поступак за утврђивање разлога за разрешење председника суда покреће и води Високи савет судства. Поступак за утврђивање разлога за разрешење председника суда покреће се по предлогу председника непосредно вишег суда, седнице свих судија суда чији је председник, министра надлежног за правосуђе, органа надлежног за вредновање рада председника суда и Дисциплинске комисије. Чланом 77. утврђено је да Одлуку о разрешењу председника суда доноси Народна скупштина, на основу предлога Високог савета судства, након спроведеног поступка у коме су утврђени разлози за разрешење.

Високи савет судства је Одлуком Број: 116-04-00054/2022-01 од 17. марта 2022. године, коју је доставио Народној скупштини: усвојиопредлог Дисциплинске комисије Високог савета судства број 116-04-00466/2021-05 од 04. фебруара 2022. године за покретање поступка за утврђивање разлога за разрешење председника Основног суда у Бечеју Горана Чимбуровића и утврдио постојање разлога за разрешење председника Основног суда у Бечеју због тешког дисциплинског прекршаја у вршењу функције председника суда из члана 90. став 2. Закона о судијама, у вези са дисциплинским прекршајем неоправдане измене годишњег распореда судијских послова у суду и повреде принципа случајног судије супротно закону из члана 90. став 1. алинеја 17) Закона о судијама и дисциплинског прекршаја кршење одредаба Етичког кодекса у већој мери из члана 90. став 1. алинеја 18) Закона о судијама, у вези са тачкама 4.1. и 7.1. Етичког кодскса, те предложио Народној скупштини да разрешиГорана Чимбуровића функције председника Основног суда у Бечеју

Одбор за правосуђе, државну управу и локлану самоуправу на Другој седници одржаној 17. октобра 2022. године, утврдио је Предлог одлуке о разрешењу функције председника Основног суда у Бечеју Горана Чимбуровића и доставио га Народној скупштини на усвајање.